CELEX: 
Language: hr
Date: 2020-07-14 00:00:00
Title: DELEGIRANA UREDBA KOMISIJE (EU) …/... o izmjeni Uredbe (EZ) br. 273/2004 Europskog parlamenta i Vijeća i Uredbe Vijeća (EZ) br. 111/2005 u pogledu uvrštenja određenih prekursora za droge na popis predviđenih tvari

EUROPSKA
                           KOMISIJA
                                                   Bruxelles, 14.7.2020.
                                                   C(2020) 4691 final
                     DELEGIRANA UREDBA KOMISIJE (EU) …/...
                                      оd 14.7.2020.
   o izmjeni Uredbe (EZ) br. 273/2004 Europskog parlamenta i Vijeća i Uredbe Vijeća
      (EZ) br. 111/2005 u pogledu uvrštenja određenih prekursora za droge na popis
                                    predviđenih tvari
                                 (Tekst značajan za EGP)
HR                                                                                  HR
 ---pagebreak---                                                 OBRAZLOŽENJE
   1.        KONTEKST DELEGIRANOG AKTA
   Prekursori za droge kemikalije su koje se mogu upotrebljavati u nedopuštenoj proizvodnji
   opojnih droga ili psihotropnih tvari. Uredbom (EZ) br. 273/2004 Europskog parlamenta i
   Vijeća utvrđuju se mjere za praćenje trgovine prekursorima za droge u EU-u, a Uredbom
   Vijeća (EZ) br. 111/2005 uređuje se trgovina prekursorima za droge između EU-a i trećih
   zemalja.
   Tim dvjema uredbama zajednički se provode mjere predviđene člankom 12. Konvencije
   Ujedinjenih naroda protiv nezakonite trgovine opojnim drogama i psihotropnim tvarima od
   19. prosinca 1988.1 („Konvencija UN-a iz 1988.”).
   U prosincu 2013. te dvije Uredbe izmijenjene su radi jačanja učinkovitosti mjera za kontrolu
   prekursora za droge. Ovlaštenje za donošenje delegiranih akata radi dodavanja novih tvari na
   popis predviđenih tvari uvedeno je kako bi se omogućile brze prilagodbe tih uredaba novim
   trendovima zlouporabe prekursora za droge. Daljnjim izmjenama dviju uredaba na popis
   predviđenih tvari dodane su dodatne tvari.
   Odlukama 62/10, 62/11 i 62/12, donesenima na 62. sjednici 19. ožujka 2019., Komisija za
   opojne droge Ujedinjenih naroda (CND) odlučila je uvrstiti tri tvari, 3,4-MDP-2-P metil
   glicidat2 („PMK glicidat”), 3,4-MDP-2-P metil glicidnu kiselinu („PMK glicidna kiselina”) i
   alfa-fenilacetoacetamid (APAA) u tablicu I. Konvencije. Usto, odlukom 63/1, donesenom na
   63. sjednici 4. ožujka 2020., CND je odlučio uvrstiti metil-alfa-fenilacetoacetat (MAPA) u
   tablicu I. Konvencije. Stoga bi Europska komisija trebala donijeti delegiranu uredbu o izmjeni
   Uredbe (EZ) br. 273/2004 i Uredbe Vijeća (EZ) br. 111/2005 kako bi se te četiri tvari uvrstile
   u priloge tim uredbama. Naknadnim uvrštavanjem tih četiriju tvari na popise u skladu s
   uredbama (EZ) br. 273/2004 i (EZ) br. 111/2005 omogućuje se dodatna kontrola uporabe tih
   tvari kako bi se spriječila njihova zlouporaba za nedopuštenu proizvodnju amfetamina i
   MDMA-a (poznatog i kao „ecstasy”).
   Jednostavnost kojom se te četiri tvari mogu pretvoriti u tvari kojima se omogućuje
   proizvodnja amfetamina i MDMA-a, razmjer kasnijih društvenih i javnozdravstvenih
   problema povezanih s konzumacijom amfetamina i MDMA-a, nepostojanje poznatih
   zakonitih načina uporabe i ograničeno dodatno opterećenje za nadležna tijela opravdavaju
   njihovo uvrštavanje na popis predviđenih tvari u skladu s uredbama 273/2004 i 111/2005.
   Slično tome, iako nisu uvršteni u tablice Konvencije UN-a iz 1988., metil 2-metil-3-
   feniloksiran-2-karboksilat (BMK metil glicidat) i 2-metil-3-feniloksiran-2-karboksilna
   kiselina (BMK glicidna kiselina) često se upotrebljavaju u nezakonitoj proizvodnji
   amfetamina. Jednostavnost kojom se te dvije tvari mogu pretvoriti u tvari kojima se
   omogućuje proizvodnja amfetamina, razmjer kasnijih društvenih i javnozdravstvenih
   problema povezanih s konzumacijom amfetamina, nepostojanje bitnih zakonitih načina
   uporabe tih tvari i ograničeno dodatno opterećenje za nadležna tijela opravdavaju njihovo
   uvrštavanje na popis predviđenih tvari u skladu s uredbama 273/2004 i 111/2005, čime se čini
   više nego što je predviđeno obvezama iz Konvencije UN-a iz 1988.
   Zakonita uporaba crvenog fosfora značajna je, no on se često preusmjerava iz zakonitih
   kanala i upotrebljava u nedopuštenoj proizvodnji metamfetamina u EU-u. Svake se godine u
   EU-u zatvori znatan broj nezakonitih laboratorija za proizvodnju metamfetamina. Procjenjuje
   1
           SL L 326, 24.11.1990., str. 57.
   2
           Radi dosljednosti, te tvari će u prilozima tim uredbama biti nazvane u skladu s priznatim standardima
           Međunarodne unije za čistu i primijenjenu kemiju (IUPAC).
HR                                                        1                                                      HR
 ---pagebreak---    se da nedopuštena proizvodnja doseže između 10 i 12 tona godišnje samo u jednoj državi
   članici. Usto, u zadnje su se vrijeme pojavile snažne naznake da se nedopuštena proizvodnja
   metamfetamina širi u sve više država članica.
   Metamfetamin je droga koja izaziva snažnu ovisnost i uzrokuje ozbiljne socijalne i
   javnozdravstvene probleme u nekim regijama EU-a. Stoga je razmjerno i opravdano uvrstiti
   crveni fosfor na popis predviđenih tvari u skladu s uredbama 273/2004 i 111/2005.
   Mogućnost uvrštavanja među predviđene tvari kategorije 1. ili kategorije 2. Uredbe (EZ)
   br. 273/2004 i Uredbe (EZ) br. 111/2005
   Komisija ima diskrecijsko pravo uvrstiti navedene četiri tvari predviđene Konvencijom UN-a
   iz 1988. u kategoriju 1. ili kategoriju 2. tih uredaba. Kategorija 3. uredaba nije primjerena jer
   bi to značilo da se obveze koje proizlaze iz Konvencije UN-a iz 1988. ne bi mogle ispuniti.
   Kategorija 4., koja postoji samo u Uredbi Vijeća (EZ) br. 111/2005, također je isključena jer
   ona može uključivati samo lijekove i veterinarsko-medicinske proizvode koji sadržavaju
   predviđene tvari.
   Tvari predviđene u kategoriji 1. predstavljaju najveću opasnost ako se zlouporabljuju i
   uglavnom se potpuno ili djelomično ugrađuju u molekule opojnih droga ili psihotropnih tvari
   (to jest izravni su prekursori). Stoga se na temelju obje uredbe na te tvari primjenjuju
   najstrože mjere kontrole i nadzora.
   Tvari iz kategorije 2. su ili manje opasne ili su količine tih tvari koje se zlouporabljuju u
   nedopuštenoj proizvodnji droga samo mali udio ukupnih količina kojima se zakonito trguje i
   koje se upotrebljava u EU-u pa bi njihovo uvrštavanje među predviđene tvari kategorije 1.
   uzrokovalo nerazmjerno opterećenje; stoga se primjenjuju nešto blaže mjere kontrole i
   nadzora.
   Tvari kategorije 1. moraju se pohranjivati u zaštićenim prostorijama (na primjer u zaključanoj
   prostoriji, s video nadzorom itd.) i svaki gospodarski subjekt koji rukuje takvim tvarima mora
   imati dozvolu. Za tvari kategorije 2. ne postoji obveza pohranjivanja u zaštićenim
   prostorijama te je gospodarskim subjektima potrebna samo registracija. Kad je riječ o kontroli
   vanjske trgovine, glavna je razlika da je za tvari kategorije 1. potrebno odobrenje za uvoz i
   izvoz, a za tvari kategorije 2. samo odobrenje za izvoz.
   Zakonita uporaba tvari
   Na temelju informacija prikupljenih tijekom postupka uvrštavanja među predviđene tvari u
   skladu s Konvencijom UN-a iz 1988. može se zaključiti da u EU-u ne postoji zakonita
   trgovina i uporaba PMK glicidne kiseline, PMK glicidata, APAA-e i MAPA-e. Analiza koja
   je dovela do prijedloga za uvrštavanje BMK metil glicidata i BMK glicidne kiseline među
   predviđene tvari u uredbama 273/2004 i 111/2005 pokazala je da ne postoji zakonita uporaba
   tih tvari u EU-u.
   Budući da se tih šest tvari jednostavno mogu pretvoriti u tvari kojima se omogućuje
   proizvodnja amfetamina i MDMA-a te uzimajući u obzir razmjer kasnijih društvenih i
   javnozdravstvenih problema povezanih s konzumacijom amfetamina i MDMA-a i ograničeno
   dodatno opterećenje za nadležna tijela i gospodarske subjekte, njihovo uvrštavanje na popis
   predviđenih tvari kategorije 1. ne bi dovelo do nerazmjernog opterećenja.
   S druge strane, uporaba crvenog fosfora za zakonite svrhe značajna je. Kako bi se spriječilo
   preusmjeravanje te tvari iz dopuštene u nedopuštenu uporabu u okviru trgovine unutar EU-a
   predlaže se da se ona uvrsti na popis predviđenih tvari u potkategoriji 2.A u Prilogu I. Uredbi
   (EZ) br. 273/2004. Primijenit će se granična količina od 0,1 kg kako bi se ublažile obveze iz
HR                                                   2                                               HR
 ---pagebreak---    Uredbe, pri čemu količina ne smije prijeći taj prag u razdoblju od jedne godine. Granična
   količina utvrđena je u dogovoru s nadležnim tijelima država članica.
   Iako trenutačno nije poznato preusmjerava li se crveni fosfor i iz trgovine između EU-a i
   trećih zemalja, vrlo je vjerojatno da će se, kad se uvedu mjere nadzora trgovine unutar EU-a,
   za nedopuštenu proizvodnju droga ta tvar pokušati nabavljati preusmjeravanjem iz trgovine
   između EU-a i trećih zemalja. Stoga bi i crveni fosfor trebalo dodati u kategoriju 2. u Prilogu
   Uredbi (EZ) br. 111/2005. Time se osigurava i daljnja usporednost tvari obuhvaćenih
   Uredbom (EZ) br. 273/2004 i Uredbom (EZ) br. 111/2005, što pojednostavnjuje provedbu tih
   uredaba za gospodarske subjekte i nadležna tijela.
   Pri izmjeni tih dviju uredba primjereno je ažurirati i odgovarajuće oznake KN tvari iz
   različitih priloga.
   2.        SAVJETOVANJA PRIJE DONOŠENJA AKTA
   U skladu sa stavkom 4. Zajedničkog dogovora o delegiranim aktima između Europskog
   parlamenta, Vijeća i Europske komisije, pri izradi ovog delegiranog akta provedena su
   primjerena i transparentna savjetovanja, među ostalim na stručnoj razini. Nacrt delegiranog
   akta proslijeđen je Europskom parlamentu 22. siječnja 2020. Stručna skupina o prekursorima
   za droge detaljno je raspravljala o prijedlogu na sastancima održanima 14. i 15. svibnja 2018.,
   21. i 22. studenoga 2018., 27. i 28. svibnja 2019. te 28. i 29. studenoga 2019. Usto, skupini je
   2. listopada 2019. proslijeđen nacrt delegiranog akta, a 22. siječnja 2020. i revidirani nacrt
   delegiranog akta.
   3.        PRAVNI ELEMENTI DELEGIRANOG AKTA
   Na temelju članka 15. Uredbe (EZ) br. 273/2004 Europskog parlamenta i Vijeća, kako je
   izmijenjena Uredbom (EU) br. 1258/2013, i članka 30.a Uredbe Vijeća (EZ) br. 111/2005,
   kako je izmijenjena Uredbom (EU) br. 1259/2013 Europskog parlamenta i Vijeća, Komisija je
   ovlaštena za donošenje delegiranih akata kako bi prilagodila priloge novim kretanjima u
   zlouporabi prekursora za droge te radi dosljednosti s izmjenama tablica iz Priloga Konvenciji
   UN-a.
   Kako je navedeno u poglavlju 1., za PMK glicidnu kiselinu, PMK glicidat, APAA-u i MAPA-
   u potrebno je slijediti izmjene tablica iz Priloga Konvenciji UN-a iz 1988. BMK metil
   glicidat, BMK glicidna kiselina i crveni fosfor tvari su koje se često upotrebljavaju za
   nedopuštene svrhe i predstavljaju sve veći problem za države članice. Stoga bi se prilozi
   Uredbi (EZ) br. 273/2004 i Uredbi (EZ) br. 111/2005 trebali prilagoditi novim kretanjima u
   njihovoj zlouporabi, u skladu s delegiranjem ovlasti iz Uredbe (EZ) br. 273/2004 i Uredbe
   (EZ) br. 111/2005.
   Uredbe 273/2004 i 111/2005 usko su povezane. Njima se zajednički primjenjuju mjere
   predviđene člankom 12. Konvencije Ujedinjenih naroda protiv nezakonite trgovine opojnim
   drogama i psihotropnim tvarima od 19. prosinca 1988. Zajednička provedbena pravila za
   uredbe 273/2004 i 111/2005 donesena su Delegiranom Uredbom (EU) 2015/1011 i
   Provedbenom uredbom Komisije (EU) 2015/1013.
   Imajući u vidu prethodno navedeno, objedinjavanje dvaju različitih ovlaštenja koja se temelje
   na različitim temeljnim zakonodavnim aktima u jedan delegirani akt opravdano je bliskom
   stvarnom povezanošću tih ovlaštenja.
HR                                                 3                                                HR
 ---pagebreak---                           DELEGIRANA UREDBA KOMISIJE (EU) …/...
                                                оd 14.7.2020.
      o izmjeni Uredbe (EZ) br. 273/2004 Europskog parlamenta i Vijeća i Uredbe Vijeća
         (EZ) br. 111/2005 u pogledu uvrštenja određenih prekursora za droge na popis
                                              predviđenih tvari
                                           (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 273/2004 Europskog parlamenta i Vijeća od 11. veljače
   2004. o prekursorima za droge1, a posebno njezin članak 15.,
   uzimajući u obzir Uredbu Vijeća (EZ) br. 111/2005 od 22. prosinca 2004. o utvrđivanju
   pravila za nadzor trgovine prekursorima za droge između Unije i trećih zemalja2, a posebno
   njezin članak 30.a,
   budući da:
   (1)     Prilog I. Uredbi (EZ) br. 273/2004 i Prilog Uredbi (EZ) br. 111/2005 svaki zasebno
           sadržavaju popis predviđenih tvari koje podliježu nizu usklađenih mjera kontrole i
           nadzora predviđenih tim uredbama.
   (2)     Odlukama 62/10, 62/11 i 62/12 Komisije za opojne droge Ujedinjenih naroda (CND),
           donesenima na 62. sjednici 19. ožujka 2019., tri tvari, metil 3-(1,3-benzodioksol-5-il)-
           2-metiloksiran-2-karboksilat (PMK metil glicidat), 3-(1,3-benzodioksol-5-il)-2-
           metiloksiran-2-karboksilna kiselina (PMK glicidna kiselina) i alfa-fenilacetoacetamid
           (APAA) uvrštene su u tablicu I. Konvencije Ujedinjenih naroda protiv nezakonite
           trgovine opojnim drogama i psihotropnim tvarima od 19. prosinca 1988.3
           („Konvencija UN-a iz 1988.”). Usto, odlukom 63/1 CND-a, donesenom na 63. sjednici
           4. ožujka 2020., tvar metil alfa-fenilacetoacetat (MAPA) dodana je u tablicu I.
           Konvencije UN-a iz 1988.
   (3)     Jedna od svrha uredaba (EZ) br. 273/2004 i (EZ) br. 111/2005 je u Uniji provesti
           članak 12. Konvencije UN-a iz 1988. Stoga bi PMK metil glicidat, PMK glicidnu
           kiselinu, APAA i MAPA trebalo uvrstiti u Prilog I. Uredbi (EZ) br. 273/2004 i Prilog
           Uredbi (EZ) br. 111/2005.
   (4)     Predviđene tvari navedene u Prilogu I. Uredbi (EZ) br. 273/2004 i u Prilogu Uredbi
           (EZ) br. 111/2005 podijeljene su u kategorije na koje se primjenjuju različite mjere s
           obzirom na odnos razine opasnosti koju predstavlja određena tvar i opterećenja za
           zakonitu trgovinu. Najstrože mjere kontrole i nadzora primjenjuju se na tvari
           kategorije 1. Primjerice, tvari kategorije 1. moraju se pohranjivati u zaštićenim
           prostorijama i svaki gospodarski subjekt koji rukuje takvim tvarima mora imati
           dozvolu.
   1
           SL L 47, 18.2.2004., str. 1.
   2
           SL L 22, 26.1.2005., str. 1.
   3
           SL L 326, 24.11.1990., str. 57.
HR                                                    4                                             HR
 ---pagebreak---    (5)  PMK metil glicidat i PMK glicidna kiselina izravni su prekursori 3,4-
        metilenedioksimetamfetamina (MDMA), poznatog i kao „ecstasy”. APAA i MAPA
        izravni su prekursori amfetamina. Drugim riječima, te je tvari jednostavno preraditi u
        MDMA ili amfetamine.
   (6)  Pogrešna upotreba i zlouporaba MDMA-a i amfetamina uzrokuju ozbiljne socijalne i
        javnozdravstvene probleme u nekim regijama EU-a. Usto, skupine organiziranog
        kriminala u Uniji proizvode velike količine MDMA-a i amfetamina. Velike količine
        MDMA-a i amfetamina također se izvoze u treće zemlje.
   (7)  Ne postoji zakonita proizvodnja ili uporaba PMK glicidne kiseline, PMK glicidata,
        APAA-e i MAPA-e niti zakonita trgovina njima u Uniji. Uvrštavanje tih tvari u
        kategoriju 1. u Prilogu I. Uredbi (EZ) br. 273/2004 i Prilogu Uredbi (EZ) br. 111/2005
        stoga ne bi dovelo do dodatnog administrativnog opterećenja za gospodarske subjekte
        i nadležna tijela u Uniji.
   (8)  S obzirom na socijalnu i javnozdravstvenu prijetnju koju PMK metil glicidat, PMK
        glicidna kiselina, APAA i MAPA predstavljaju za Uniju i s obzirom na to da njihovo
        uvrštavanje na popise predviđenih tvari neće utjecati na njihovu zakonitu proizvodnju
        i uporabu te zakonitu trgovinu njima u Uniji, te bi tvari trebalo uvrstiti u kategoriju 1.
        u Prilogu I. Uredbi (EZ) br. 273/2004 i Prilogu Uredbi (EZ) br. 111/2005.
   (9)  Metil 2-metil-3-feniloksiran-2-karboksilat (BMK metil glicidat) i 2-metil-3-
        feniloksiran-2-karboksilna kiselina (BMK glicidna kiselina) usto su izravni prekursori
        amfetamina i tvari koje se često upotrebljavaju za nedopuštenu proizvodnju
        amfetamina. Stoga bi te tvari trebalo uvrstiti u Prilog I. Uredbi (EZ) br. 273/2004 i
        Prilog Uredbi (EZ) br. 111/2005.
   (10) Ne postoji značajna zakonita proizvodnja ili uporaba BMK metil glicidata i BMK
        glicidne kiseline niti zakonita trgovina njima u Uniji. Uvrštavanje tih tvari u kategoriju
        1. u Prilogu I. Uredbi (EZ) br. 273/2004 i Prilogu Uredbi (EZ) br. 111/2005 ne bi
        dovelo do značajnog dodatnog administrativnog opterećenja za gospodarske subjekte i
        nadležna tijela u Uniji.
   (11) S obzirom na socijalnu i javnozdravstvenu prijetnju koju BMK metil glicidat i BMK
        glicidna kiselina predstavljaju za Uniju i s obzirom na to da će njihovo uvrštavanje na
        popise predviđenih tvari samo neznatno utjecati na njihovu zakonitu proizvodnju i
        uporabu te zakonitu trgovinu njima u Uniji, te bi tvari trebalo uvrstiti u kategoriju 1. u
        Prilogu I. Uredbi (EZ) br. 273/2004 i Prilogu Uredbi (EZ) br. 111/2005.
   (12) Crveni fosfor često se preusmjerava iz trgovine na unutarnjem tržištu i upotrebljava za
        nedopuštenu proizvodnju metamfetamina u Uniji. Upotrebljava se kao katalizator za
        kemijsku konverziju efedrina ili pseudoefedrina, koji su već uvršteni u kategoriju 1. u
        Prilogu I. Uredbi (EZ) br. 273/2004 i Prilogu Uredbi (EZ) br. 111/2005, u
        metamfetamin. Stoga bi i crveni fosfor trebalo uvrstiti u Prilog I. Uredbi (EZ)
        br. 273/2004.
   (13) Metamfetamin je droga koja izaziva snažnu ovisnost i uzrokuje ozbiljne socijalne i
        javnozdravstvene probleme u nekim regijama EU-a.
   (14) Međutim, crveni fosfor se upotrebljava za važne i raznolike zakonite svrhe, primjerice
        u proizvodnji usporivača gorenja za plastiku, pirotehnike i tarila za šibice i baklje.
   (15) Kako bi se postigla razmjerna ravnoteža između socijalne i javnozdravstvene prijetnje
        koju predstavlja crveni fosfor u Uniji i opterećenja koje predstavlja za zakonitu
HR                                               5                                                 HR
 ---pagebreak---            trgovinu te tvari na unutarnjem tržištu, crveni fosfor trebalo bi uvrstiti u potkategoriju
           2.A u Prilogu I. Uredbi (EZ) br. 273/2004.
   (16)    Iako trenutačno nije poznato preusmjerava li se crveni fosfor i iz trgovine između EU-
           a i trećih zemalja, vrlo je vjerojatno da će se za nedopuštenu proizvodnju droga ta tvar
           pokušati nabavljati preusmjeravanjem iz trgovine izvan Unije kad se uvedu mjere
           kontrole trgovine unutar EU-a u kontekstu Uredbe (EZ) br. 273/2004. Stoga crveni
           fosfor predstavlja visok rizik od zlouporabe s obzirom na trgovinu između Unije i
           trećih zemalja te bi ga trebalo uvrstiti u kategoriju 2. u Prilogu Uredbi (EZ)
           br. 111/2005. Time se osigurava i daljnja usporednost tvari obuhvaćenih Uredbom
           (EZ) br. 273/2004 i Uredbom (EZ) br. 111/2005 te se pojednostavnjuje provedba tih
           uredaba za gospodarske subjekte i nadležna tijela.
   (17)    U Prilogu II. Uredbi (EZ) br. 273/2004 utvrđene su granične količine za transakcije
           koje uključuju određene tvari u razdoblju od jedne godine. Svrha je tog priloga izbjeći
           neopravdano ometanje zakonite trgovine tim tvarima u slučajevima kada je moguće
           smanjiti ili ukloniti rizik od preusmjeravanja u nezakonite kanale primjenom
           ograničenja trgovine samo na količine veće od određene granične količine. Na temelju
           dostupnih dokaza i savjetovanja s nadležnim tijelima država članica ta bi granična
           količina za crveni fosfor trebala biti 0,1 kg.
   (18)    U tom je kontekstu primjereno ažurirati i oznake kombinirane nomenklature (oznake
           KN) u uredbama (EZ) br. 273/2014 i (EZ) br. 111/2005 na temelju najnovije verzije
           kombinirane nomenklature donesene Provedbenom uredbom Komisije (EU)
           2019/17764 i primjenjive od 1. siječnja 2020. kako bi se osiguralo ispravno
           razvrstavanje predviđenih tvari.
   (19)    Budući da nadležna tijela država članica za tvar alfa-fenilacetoacetonitril obično
           koriste naziv APAAN, tu bi pokratu trebalo dodati u Prilog I. Uredbi (EZ)
           br. 273/2004 i Prilog Uredbi (EZ) br. 111/2005.
   (20)    Stoga bi uredbe (EZ) br. 273/2004 i (EZ) br. 111/2005 trebalo na odgovarajući način
           izmijeniti.
   (21)    Budući da u Uniji postoji znatna zakonita proizvodnja i uporaba crvenog fosfora te
           trgovina njime, gospodarskim subjektima i nadležnim tijelima trebalo bi pružiti
           dovoljno vremena za prilagodbu novim izmjenama za tu tvar uvedenima ovom
           Uredbom.
   (22)    Uredbom (EZ) br. 273/2004 i Uredbom (EZ) br. 111/2005 zajednički se primjenjuju
           određene odredbe Konvencije UN-a iz 1988. Imajući u vidu blisku stvarnu povezanost
           tih dviju uredaba, opravdano je donošenje izmjena jedinstvenim delegiranim aktom,
   DONIJELA JE OVU UREDBU:
                                                    Članak 1.
                                    Izmjene Uredbe (EZ) br. 273/2004
   Prilozi I. i II. Uredbi (EZ) br. 273/2004 mijenjaju se u skladu s Prilogom I. ovoj Uredbi.
   4
           Provedbena uredba Komisije (EU) 2019/1776 оd 9. listopada 2019. o izmjeni Priloga I. Uredbi Vijeća
           (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 280,
           31.10.2019., str. 1.).
HR                                                       6                                                      HR
 ---pagebreak---                                               Članak 2.
                                 Izmjene Uredbe (EZ) br. 111/2005
   Prilog Uredbi (EZ) br. 111/2005 izmjenjuje se u skladu s Prilogom II. ovoj Uredbi.
                                              Članak 3.
                                   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske
   unije.
   Točka 1. podtočka (b) i točka 2. Priloga I. te točka 2. podtočka (b) Priloga II. primjenjuju se
   od… [unijeti datum mjesec dana nakon datuma stupanja na snagu ove Uredbe].
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 14.7.2020.
                                                Za Komisiju
                                                Predsjednica
                                                Ursula VON DER LEYEN
HR                                                7                                                HR
 ---documentbreak---                            EUROPSKA
                           KOMISIJA
                                                  Bruxelles, 14.7.2020.
                                                  C(2020) 4691 final
                                                  ANNEXES 1 to 2
                                        PRILOZI
                    DELEGIRANOJ UREDBI KOMISIJE (EU) …/...
   o izmjeni Uredbe (EZ) br. 273/2004 Europskog parlamenta i Vijeća i Uredbe Vijeća
      (EZ) br. 111/2005 u pogledu uvrštenja određenih prekursora za droge na popis
                                    predviđenih tvari
HR                                                                                  HR
 ---pagebreak---                                            PRILOG I.
Prilozi I. i II. Uredbi (EZ) br. 273/2004 mijenjaju se kako slijedi:
(1) Prilog I. mijenja se kako slijedi:
    (a) tablica „KATEGORIJA 1.” mijenja se kako slijedi:
        i) unos za alfa-fenilacetoacetonitril zamjenjuje se sljedećim:
                                                Naziv KN (ako         Oznaka
                     Tvar                                                        CAS broj
                                                  je drukčiji)          KN
„Alfa-fenilacetoacetonitril (APAAN)                                 2926 40 00 4468-48-8”;
        ii) u unosu za (1R,2S)-(-)-kloroefedrin, oznaka KN „2939 99 00” zamjenjuje se
              oznakom „2939 79 90”;
        iii) u unosu za (1S,2R)-(+)-kloroefedrin, oznaka KN „2939 99 00” zamjenjuje se
              oznakom „2939 79 90”;
        iv) u unosu za (1S,2S)-(+)-kloropseudoefedrin, oznaka KN „2939 99 00” zamjenjuje
              se oznakom „2939 79 90”;
        v) u unosu za (1R,2R)-(-)-kloropseudoefedrin, oznaka KN „2939 99 00” zamjenjuje
              se oznakom „2939 79 90”;
        vi) umeću se sljedeći unosi u popis tvari na odgovarajuće mjesto prema redoslijedu
              njihovih oznaka KN:
                                                Naziv KN (ako         Oznaka
                     Tvar                                                        CAS broj
                                                  je drukčiji)          KN
„Metil 3-(1,3-benzodioksol-5-il)-2-
metiloksiran-2-karboksilat (PMK metil                               2932 99 00 13605-48-6
glicidat)
3-(1,3-benzodioksol-5-il)-2-metiloksiran-
2-karboksilna kiselina (PMK glicidna                                2932 99 00 2167189-50-4
kiselina)
Alfa-fenilacetoacetamid (APAA)                                      2924 29 70 4433-77-6
Metil 2-metil-3-feniloksiran-2-karboksilat
                                                                    2918 99 90 80532-66-7
(BMK metil glicidat)
2-metil-3-feniloksiran-2-karboksilna
kiselina                                                            2918 99 90 25547-51-7
 (BMK glicidna kiselina)
                                                1
 ---pagebreak--- Metil alfa-fenilacetoacetat (MAPA)                                  2918 30 00     16648-44-5”;
    (b) u tablicu „POTKATEGORIJA 2.A” umeće se sljedeći unos na odgovarajuće mjesto
        prema redoslijedu oznake KN:
                                                  Naziv KN (ako        Oznaka
                     Tvar                                                            CAS broj
                                                    je drukčiji)        KN
„crveni fosfor                                                      2804 70 00     7723-14-0”;
    (c) u unosu za tvar antranilna kiselina u tablici „POTKATEGORIJA 2.B” oznaka KN
        „2922 43 00” zamjenjuje se oznakom „ex2922 43 00”;
    (d) u unosu za tvar sumporna kiselina u tablici „KATEGORIJA 3.” oznaka KN
        „2807 00 10” zamjenjuje se oznakom „2807 00 00”;
(2) u tablici u Prilogu II. dodaje se sljedeći unos:
                     Tvar                                        Granična količina
„Crveni fosfor                                   0,1 kg”.
                                                  2
 ---pagebreak---                                          PRILOG II.
Prilog Uredbi (EZ) br. 111/2005 mijenja se kako slijedi:
    (1) tablica „Kategorija 1” mijenja se kako slijedi:
        (a) unos za alfa-fenilacetoacetonitril zamjenjuje se sljedećim:
                                                 Opis KN (ako        Oznaka
                    Tvar                                                        Broj CAS
                                                   je različit)         KN
„Alfa-fenilacetoacetonitril (APAAN)                                2926 40 00 4468-48-8”;
        (b) u unosu za (1R,2S)-(-)-kloroefedrin, oznaka KN „2939 99 00” zamjenjuje se
            oznakom „2939 79 90”;
        (c) u unosu za (1S,2R)-(+)-kloroefedrin, oznaka KN „2939 99 00” zamjenjuje se
            oznakom „2939 79 90”;
        (d) u unosu za (1S,2S)-(+)-kloropseudoefedrin, oznaka KN „2939 99 00” zamjenjuje
            se oznakom „2939 79 90”;
        (e) u unosu za (1R,2R)-(-)-kloropseudoefedrin, oznaka KN „2939 99 00” zamjenjuje
            se oznakom „2939 79 90”;
        (f) umeću se sljedeći unosi u popis tvari na odgovarajuće mjesto prema redoslijedu
            njihovih oznaka KN:
                                                 Opis KN (ako        Oznaka
                    Tvar                                                        Broj CAS
                                                   je različit)         KN
„Metil 3-(1,3-benzodioksol-5-il)-2-                                2932 99 00 13605-48-6
metiloksiran-2-karboksilat (PMK metil
glicidat)
3-(1,3-benzodioksol-5-il)-2-metiloksiran-                          2932 99 00 2167189-50-4
2-karboksilna kiselina (PMK glicidna
kiselina)
Alfa-fenilacetoacetamid (APAA)                                     2924 29 70 4433-77-6
Metil 2-metil-3-feniloksiran-2-karboksilat                         2918 99 90 80532-66-7
(BMK metil glicidat)
2-metil-3-feniloksiran-2-karboksilna                               2918 99 90 25547-51-7
kiselina
 (BMK glicidna kiselina)
Metil alfa-fenilacetoacetat (MAPA)                                 2918 30 00 16648-44-5”;
                                                 3
 ---pagebreak--- (2) tablica „Kategorija 2.” mijenja se kako slijedi:
    (a) u unosu za tvar antranilna kiselina oznaka KN „2922 43 00” zamjenjuje se oznakom
        „ex2922 43 00”;
    (b) umeće se sljedeći unos u popis tvari na odgovarajuće mjesto prema redoslijedu
        oznake KN:
                                                Naziv KN (ako    Oznaka
                   Tvar                                                         Broj CAS
                                                  je drukčiji)      KN
„Crveni fosfor                                                 2804 70 00     7723-14-0”;
(3) u unosu za tvar sumporna kiselina u tablici „Kategorija 3.” oznaka KN „2807 00 10”
    zamjenjuje se oznakom „2807 00 00”;
(4) tablica „Kategorija 4.” mijenja se kako slijedi:
    (a) u unosu za lijekove i veterinarsko-medicinske proizvode koji sadrže efedrin ili soli
        efedrina oznaka KN „3003 40 20” zamjenjuje se oznakom „3003 41 00”, a oznaka
        KN „3004 40 20” zamjenjuje se oznakom „3004 41 00”;
    (b) u unosu za lijekove i veterinarsko-medicinske proizvode koji sadrže pseudoefedrin ili
        soli pseudoefedrina oznaka KN „3003 40 30” zamjenjuje se oznakom „3003 42 00”, a
        oznaka KN „3004 40 30” zamjenjuje se oznakom „3004 42 00”.
                                                4